Жан Пасьора
Виланела

Превод от френски: Кирил Кадийски, 2004

chitanka.info

Мойта гърлица къде е:

секна милият й глас!

Сам не ми се и живее!

Страдаш ли, че днес не пее?

Ах, какво да правя аз,

мойта гърлица къде е?

Предан си, това добре е,

но и аз горя от страст:

сам не ми се и живее!

Който страда, сълзи лее,

да ридаем в тоя час:

мойта гърлица къде е?

Няма ли я тук, не ще е

мил животът ми сред вас:

сам не ми се и живее!

Смърт, вземи ме, ще изтлее

всеки — тук сме в твойта власт:

мойта гърлица къде е?

Сам не ми се и живее!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.